text: Thomas Vinterbergs kritik  får Skibby til Twitter-tasterne
  18 februar 2016 kl. 06.25
  Hans Kristian Skibby, folketingsmedlem for Dansk Folkeparti, har på Twitter kastet sig ind i debatten om danske kunstnere, de tager afstand fra den danske flygtningepolitik.
  Thomas Vinterberg meldte sig onsdag eftermiddag ind i selskabet af danske kunstnere og kulturpersonligheder, der tager kraftigt offentligt afstand fra regeringens flygtningepolitik. På en pressekonference under Berlins internationale filmfestival gav instruktøren udtryk for, at han skammer sig over at være dansker.
  - Jeg skammer mig over det danske ansigt udadtil, og jeg skammer mig over den skræmmekampagne, der har været i gang. Jeg skammer mig over det politiske liv i Danmark. Men bag det politiske liv findes stadig en befolkning af godhjertede mennesker, sagde Thomas Vinterberg.
  Og det har fået Hans Kristian Skibby, der bor i Tørring og er valgt i Horsenskredsen, til at kommentere Thomas Vinterbergs synspunkter på Twitter, hvor han giver filminstruktøren  en verbal tudekiks.
  Tudekiks til Thomas Vinterberg som åbenbart er flov over sit hjemland. Hvorfor dog blande spillefilm og skuespil ind i den debat? #dkpol
  
  